Programrådsmøte 16.02.2021

Tilstede: Markus, Ana, Håkon, Misam, Kristina og Sofie

Program:

1. Presentasjonsrunde

Gjennomført.

2. Hva er Programrådet og hva er vår rolle?

Markus innleder, programrådet er et organ for kommunikasjon og samarbeid mellom studenter, administrasjon og faglige ansatte.

Vår rolle innebærer å:

- ta opp studentrelaterte saker.

- vedta små / mindre endringer for studiene ved TIK senteret

3. Hvordan fungerer formatene på undervisningen? Digital/analog; kommunikasjon; interaksjon; gruppearbeid.

Gruppeundervisning på zoom virker bedre, gruppearbeid aktiviserer flere studenter.

Å få oppgaver tilsendt før forelesning funker bra, studentene bruker tid på dette slik at man er bedre forberedt til forelesningene. Grupper på 3-4 stk. funker fint.

Spørretimer med forelesere / undervisere er et fint forslag for å senke terskelen for å kontakte de faglige.

Markus skal prøve å sitte i klassens time med studentene på TIK for å være tilgjengelig for spørsmål.

Mer tid på presentasjonsrundene for hvert av prosjektene som ble levert i TIK4040 i starten av januar 2021. Man kan være tydeligere på hvor mye studentene faktisk involveres i forskningsprosjektene.

4. Studentenes sosiale liv under nedstengningen - status og mulige tiltak? (fint hvis dere Sofie og Jenny kunne orientere her, hør gjerne med de andre studentene i forkant)

Teknovatøren arrangerer ting jevnlig. Litt vanskelig å gjennomføre sosiale tiltak under nedstengningen.

Snapchat gruppe og en facebook gruppe er administrert av TIK sitt studentutvalg.

Studentutvalget arrangerer flere arrangementer med studentene.

5. Felles faglig event på tvers av STS og innovasjon i løpet av semesteret for å bygge bro mellom spesialiseringene?

Alle er for. Markus og undertegnede ser an hvordan man gjør dette.

6. Droppe skriftlig tilbakemelding på muntlig eksamen? Blir dette unødvendig merarbeid?

Vi fortsetter med skriftlig tilbakemelding og vi sender til alle studentene.

7. Utvikling av eget metodekurs på TIK / Status

Fristen for innleveringen av et utkast for emne er 20. august. Man ønsker å danne et metodekurs for begge spesialiseringene som erstatter emnet man følger sammen med samfunnsgeografi.

8. Eventuelt

Protokollføre referatene